Fjórar konur með uppistandssýningu í Tjarnarbíói . Fyndnustu mínar eru uppistandshópur þeirra Lóu Bjarkar , Sölku Gullbrár og Rebeccu Scott Lord . Þremenningarnir hafa tileinkað sér að fjalla um kvenleikann og hans fylgifiska á gagnsæjan og hreinskilinn máta í uppistöndum sínum . Uppistandssýning þeirra verður í Tjarnarbíó 13. desember . Konurnar hafa allar sviðslistabakgrunn á einn hátt eða annan en hafa þó hver um sig sitt hlægilegt sjónarhorn á lífið og tilveruna . Í sýningunni Heilögustu mínar : Jólakraftaverk í Tjarnarbíó fara þær út fyrir uppistandsformið með trópikalskri sviðsmynd , tónlistaratriðum og óvæntum uppákomum í einstakri jóla-kabarett-uppistandssýningu . Í tilkynningu frá hópnum er nokkuð ítarleg lýsing á þeim sem koma fram : Rebecca Scott Lord er bandarísk sviðslistakona sem er staðsett hér á landi og starfar fyrir Þjóðleikhúsið . Hún segir til dæmis frá aðlögun sinni til nýs samfélags á skondinn máta með sögu um útréttingar í Húsasmiðjunni . Lóa Björk er íslensk kona sem starfar fyrir Útvarp 101 og hefur sagt frá þeim kalda raunveruleika næturlífs og daglífs sem má finna í íslensku samfélagi . Hún fer í brasilískt vax til að „ upplifa eitthvað “ og fjallar um drauma sína og þrár , sem fjalla flestir um athygli frá karlmönnum . Salka Gullbrá hefur staðið á bak við verkefni eins og Krakkaveldi , stjórnmálaafl krakka , og er söngkona í pönkhljómsveitinni Stormy Daniels . Í uppistandi sínu reynir hún meðal annars að varpa kómísku ljósi á val sitt að vera gagnkynhneigð á Íslandi árið 2019 og rannsakar jógaiðkendur sem virðast vera á kókaíni - og já , hún er komin 7 mánuði á leið svo það mætti segja að tímabundið sé hún hin íslenska Ali Wong . Hekla Elísabet er ein handritshöfunda Jarðarförin mín , ljúfsárra gamanþátta með Ladda í aðalhlutverki . Hekla vinnur einnig fyrir UN Women og er menntaður sviðshöfundur . Hún vakti mikla lukku á síðasta uppistandi með Fyndnustu mínum og fengu þær hana því aftur til að koma og láta ljós sitt skína á jólasýningunni . Ásdís María er íslensk söngkona og lagahöfundur búsett í Berlín . Ásdís heillaði landsmenn uppúr skónum þegar hún tók þátt í Söngvakeppni Sjónvarpsins en þessa dagana semur hún tónlist í Berlín og kemur fram með hljómsveitinni sinni Banglist . Hún er þekkt fyrir sína sjarmerandi sviðsframkomu og einstakan húmor . Hér að neðan má sjá skemmtilega stiklu frá hópnum : Athugið .